**OBRTNIČKA ŠKOLA**

51410 Opatija, Bože Milanovića 3

Klasa: 112-01/23-05/3

Ur.broj:2156-17-01/2-23-1

Opatija, 03. ožujka 2023.

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22) te članka 7. Pravilnika o načinu i postupku zapošljavanja u Obrtničkoj školi, Opatija (temeljni Pravilnik od 04.02.2019.g., izmjene Pravilnika od 27.05.2020.g.) OBRTNIČKA ŠKOLA iz Opatije dana 03. ožujka 2023.g. raspisuje

**N A T J E Č A J**

**za popunu radnog mjesta**

**Nastavnik biologije i više srodnih nastavnih predmeta**

 **-** na određeno nepuno radno vrijeme - do 31.08.2023.g. - 11 sati nastave tjedno i

 pripadajuću količinu ukupnog radnog vremena - 1 izvršitelj

**Mjesto rada:** Obrtnička škola, Bože Milanovića 3, 51410 Opatija

**Uvjeti:**

Uvjeti za zasnivanje radnog odnosa propisani su člankom 105. Zakona o odgoju i obrazovanju u osnovnoj i srednjoj školi i Pravilnikom o stručnoj spremi i pedagoško-psihološkom obrazovanju nastavnika u srednjem školstvu (NN br.1/96, 80/99).

Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa.

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada.

Poslove nastavnika predmetne nastave u srednjoj školi može obavljati osoba koja je završila diplomski sveučilišni studij odgovarajuće vrste ili diplomski specijalistički stručni studij odgovarajuće vrste i ima potrebne pedagoške kompetencije.

Potrebna stručna sprema: VSS

Potrebna vrsta obrazovanja: prof. biologije, dipl.inž. biologije, dipl.ing. biotehnologije

**Zapreke za zasnivanje radnog odnosa:**

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda i protiv službene dužnosti, a koje je propisano Kaznenim zakonom (Narodne novine br. 110/97,27/98 – ispravak, 50/00 – Odluka Ustavnog suda Republike Hrvatske, 129/00, 51/01,111/03,190/03 – odluka Ustavnog suda Republike Hrvatske, 105/04, 84/05- ispravak, 71/06, 110/07, 152/08 i 57/11).

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv Republike Hrtvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, protiv krivotvorenja, a koje je propisano Kaznenim zakonom (Narodne novine, br. 125/11, 144/12, 56/15, 61/15, 101/17, 118/18, 126/19, 84/21).

Radni odnos u školskoj ustanovi ne može zasnovati ni osoba protiv koje se vodi kazneni postupak za neko od kaznenih djela navedenih u stavku 1. i stavku 2. članka 106. Zakona o odgoju i obrazovanju u osnovnoj i srednjoj školi.

**Prijava na natječaj i potrebna dokumentacija:**

U prijavi na natječaj navode se osobni podaci podnositelja prijave (ime i prezime, adresa stanovanja, broj telefona, odnosno mobilnog telefona, po mogućnosti adresa elektroničke pošte) i naziv radnog mjesta na koje se prijavljuje.

**Uz vlastoručno potpisanu pisanu prijavu kandidati su dužni priložiti:**

1.životopis,

2.diplomuodnosno dokaz o stečenoj stručnoj spremi,

3.dokaz o državljanstvu,

4.uvjerenje da se protiv kandidata ne vodi kazneni postupak za kaznena djela za koja postoji zapreka za zasnivanje radnog odnosa u Školi, sukladno odredbi članka 106. Zakona o odgoju i obrazovanju u osnovnoj i srednjoj školi, ne starije od dana raspisivanja natječaja.

5.elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje - ne starije od dana raspisivanja natječaja,

6.dokaz o završenom pedagoško-psihološko-didaktičko-metodičkom obrazovanju - u slučaju kada je kandidat završio nenastavnički fakultet.

Prilozi odnosno isprave prilažu se u neovjerenoj preslici, a prije izbora kandidat je dužan predočiti izvornik.

Pravo na podnošenje prijave imaju ravnopravno osobe oba spola. Izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo te uz prijavu priložiti svu propisanu dokumentaciju tj. sve propisane dokaze o ostvarivanju prava prednosti prema posebnom propisu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), članku 48. stavku 1.- 3. Zakona o civilnim stradalnicima iz Domovinskog rata  (NN 84/21), članku 48. f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. stavak 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%a1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat kojise poziva na pravo prednosti pri zapošljavanju u skladu sa člankom 48.f Zakona o zaštiti civilnih i vojnih invalida rata, dužan je uz prijavu na natječaj priložiti sve dokaze o ispunjavanju uvjeta iz natječaja, potvrdu o statusu vojnog/civilnog invalida rata, potvrdu o nezaposlenosti Hrvatskog zavoda za zapošljavanje izdanu u vrijeme trajanja ovog natječaja te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom dužan je uz prijavu na natječaj priložiti sve dokaze o ispunjavanju uvjeta iz natječaja kao i dokaz o utvrđenom statusu osobe s invaliditetom.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06, 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15,70/19, 47/20) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu. Potpunom prijavom smatra se prijava koja sadrži sve podatke i priloge navedene u javnom natječaju i koja je vlastoručno potpisana.

**Provjera kandidata:**

Za kandidate koji su pravodobno dostavili potpunu prijavu sa svim prilozima odnosno ispravama i ispunjavaju formalne uvjete natječaja, provest će se vrednovanje putem razgovora (intervjua), kojem su kandidati obvezni pristupiti.

Ako kandidat ne pristupi vrednovanju putem razgovora (intervjua), smatrat će se da je odustao odnosno povukao prijavu na natječaj.

Vrijeme i mjesto održavanja vrednovanja putem razgovora (intervjua) bit će objavljeni na web stranici Škole najmanje 2 (dva) dana prije dana određenog za razgovor (intervju) – http://[ss-obrtnicka-opatija.skole](http://www.ss-obrtnicka-opatija.skole).hr/natje\_aji

Temeljem članka 6. stavka 1. (a. i b) Opće uredbe o zaštiti podataka - EU 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (NN 42/18), prijavom na ovaj natječaj kandidati daju privolu za prikupljanje i obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

**Rok za podnošenje prijave** na ovaj natječaj je 8 (osam) dana od dana objave ovog natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.

**Način dostave prijava:**

Pisane prijave na natječaj s potrebnom dokumentacijom dostavljaju se neposredno ili poštom na adresu Škole: Obrtnička škola, Bože Milanovića 3, 51410 Opatija p.p.101 s naznakom „ „Za natječaj – nastavnik biologije i više srodnih nastavnih predmeta na određeno nepuno radno vrijeme“.

Prijave upućene elektroničkom poštom neće se uvažavati.

Nepravodobne i nepotpune prijave neće se razmatrati.

Svi kandidati prijavljeni na natječaj bit će obaviješteni o rezultatima natječaja najkasnije u roku od 15 (petnaest) dana od potpisa Ugovora o radu s izabranim kandidatom. Kandidate se o rezultatima natječaja, u pravilu, obavještava putem mrežnih stranica Škole. Iznimno, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, sve se kandidate obavještava istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima, obavještava pisanom preporučenom poštanskom pošiljkom s povratnicom.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Obrtničke škole iz Opatije dana 03. ožujka 2023.g. http://ss-obrtnicka-opatija.skole.hr/natje\_aji.

Ravnateljica:

 Loredana Grdinić, prof.